ai4bharat/Pralekha huggingface dataset:
நித்தி ஆயோக்
நாடு முழுக்க உள்ள பள்ளிக்கூட மாணவர்களுக்காக ATL App உருவாக்கும் தொகுப்பை நிதி ஆயோக்கின் அட்டல் புதுமைசிந்தனை லட்சியத் திட்டம் தொடங்கியது.
பிரதமர் திரு. நரேந்திர மோடியின் தற்சார்பு இந்தியாவை உருவாக்குவதற்கான அழைப்பைச் செயல்படுத்தும் வகையில் இந்திய கைபேசிச் செயலி உருவாக்குதலில் புதுமைச் சிந்தனை சூழல் வளர்ச்சியை விரைவுபடுத்துவதில் முக்கிய நடவடிக்கையாக, நாடு முழுக்க உள்ள பள்ளிக்கூட மாணவர்களுக்கான `ATL App உருவாக்கும் தொகுப்பு' ஒன்றை நிதிஆயோக்கின் அடல் புதுமைச் சிந்தனை லட்சியத் திட்டம்  இன்று தொடங்கியுள்ளது.
பள்ளிக்கூட மாணவர்களின் திறன்களை ச் செம்மைப்படுத்தும் நோக்கில் இந்தியாவில் உருவான பிளெஜ்மோ என்ற ஸ்டார்ட்அப் நிறுவனத்தின் ஒத்துழைப்புடன் ATL App உருவாக்கல் தொகுப்புகள் தொடங்கப்பட்டுள்ளன. வரக்கூடிய காலங்களில் அடல் புதுமை சிந்தனை லட்சியத் திட்டத்தின் பெயரில் அடல் சீராக்கல் ஆய்வகங்களின் முன்முயற்சியுடன், செயலிப் பயனாளர் என்ற நிலையிலிருந்து செயலியை உருவாக்குபவர்கள் என்ற நிலைக்கு நிலைமாற்றம் செய்யும் வகையில் இந்தத் திறன்களை வளர்ப்பது இதன் நோக்கமாகும்.
இந்த முயற்சி பற்றி கருத்து தெரிவித்த நிதி அமைப்பின் தலைமைச் செயல்பாட்டு அதிகாரி அமிதாப் காந்த், கோவிட்-19 பாதிப்பு காரணமாக பெரிய தடங்கல் ஏற்பட்டுவிட்டது என்றும், தினசரி வாழ்வில் தொழில்நுட்பத்தைப் பயன்படுத்தி அந்தச் சூழ்நிலை கையாளப்பட்டு வருவதாகவும் கூறினார்.
ATL App உருவாக்கல் தொகுப்பு என்பது முற்றிலும் இலவசமான ஆன்லைன் கல்வித் திட்டமாகும். ஆறு செய்முறைத் திட்டங்களின் அடிப்படையிலான கற்றல் தொகுப்புகள், ஆன்லைனில் வழிகாட்டுதல் அமர்வுகள் இருப்பதால் பல்வேறு இந்திய மொழிகளில் செல்போன் ஆப்களை உருவாக்க இளம் புதுமைச் சிந்தனையாளர்கள் கற்றுக் கொண்டு, தங்கள் திறமையை வெளிப்படுத்த முடியும்.
இந்தத் தொகுப்பை தொடங்கி வைக்கும் மெய்நிகர் நிகழ்ச்சியில் பேசிய அடல் புதுமைச் சிந்தனை லட்சியத் திட்ட இயக்குநரும், நிதிஆயோக் உறுப்பினருமான ஆர். ரமணன், ``நாட்டில் நிறைய மனிதவளம் இருக்கும் நிலையை சாதகமாக்கிக் கொண்டு, உலகத் தரத்திலான தொழில்நுட்பத் தீர்வுகளையும், செயலிகளையும் உருவாக்க வேண்டும். தற்சார்பு பாரதம் செயலி புதுமைச் சிந்தனை சவால் தொடங்குவது என்பது பள்ளிக்கூடம், பல்கலைக்கழகம் மற்றும் தொழில் துறையில் உள்ளவர்களை உத்வேகப்படுத்தும் அம்சமாக இருக்கும். அடல் புதுமைச் சிந்தனை லட்சியத் திட்டம், நிதிஆயோக் ஆகியவை இப்போது நாடு முழுக்க அடல் சீராக்கல் ஆய்வகங்களுடன் இணைந்துள்ள இளம் சிந்தனையாளர்களிடம் உள்ள செயலி உருவாக்கும் திறன்களைப் பயன்படுத்துவதாக இருக்கும். அதன் மூலம் அதன் பயன்பாட்டை மேம்படுத்தி, தங்களின் புதுமைச் சிந்தனைகள் உரியவர்களைச் சென்றடையும் நிலையை மேம்படுத்த முடியும். எந்த நாட்டிலும் இல்லாத வகையில், பள்ளிக்கூட அளவில் செயலி உருவாக்கலைக் கற்பதற்கான மிகப் பெரிய முன்முயற்சித் திட்டமாக இது இருக்கும் '' என்று கூறினார்.
``இளம் சிந்தனையாளர்களிடம் கற்றல் மற்றும் ஆக்கத் திறனை வளர்ப்பதற்கு, ATL #TinkerfromHome முயற்சியின் ஒரு பகுதியாக, அடல் புதுமைச் சிந்தனை லட்சியத் திட்டம், நிதிஆயோக் ஆகியவை இணைந்து, நாடு முழுக்க உள்ள மாணவர்கள் மற்றும் ஆசிரியர்களுக்கு வளர்ச்சி கண்டுவரும் நவீன கள வசதியை உருவாக்கி கற்க உதவி செய்யவும், செயற்கைப் புலனறிவு, கேம் வடிவமைத்தல் மற்றும் உருவாக்கம், முப்பரிமாண வடிவமைப்பு, வானவியல், டிஜிட்டல் ஆக்கத் திறன்கள் உள்ளிட்ட அதிநவீனத் தொழில்நுட்பங்களைப் பயன்படுத்தி, தங்கள் வீடுகளின் சௌகரியம் மற்றும் பாதுகாப்புச் சூழ்நிலையிலேயே உருவாக்க முடியும்'' என்று அவர் குறிப்பிட்டார்.
(Visitor Counter : 253
பிரதமர் அலுவலகம்
ஹனுக்கா விழாவையொட்டி இஸ்ரேல் பிரதமர் மேன்மை தங்கிய நஃப்தாலி பென்னட் மற்றும் இஸ்ரேல் மக்களுக்குப் பிரதமர் வாழ்த்துத் தெரிவித்துள்ளார்
புதுதில்லி, நவம்பர் 29, 2021
ஹனுக்கா விழாவையொட்டி இஸ்ரேல் பிரதமர் மேன்மை தங்கிய நஃப்தாலி பென்னட் இஸ்ரேல் மக்கள் மற்றும் உலகம் முழுவதும் உள்ள யூத மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
பிரதமர் டுவிட்டர் செய்தியில் கூறியிருப்பதாவது;
“8 நாள் விளக்குகள் திருவிழா கொண்டாடும் தருணத்தில் பிரதமர்@நஃப்தாலி பென்னட், நட்புமிக்க இஸ்ரேல் மக்கள், உலகம் முழுவதும் உள்ள யூத மக்கள் ஆகியோருக்கு ஹனுக்கா சமீச்”.
PIB Headquarters
கொவிட்-19 - பிஐபி செய்தித் தொகுப்பு
01.05.2020
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
- பெண்கள் மற்றும் குழந்தை நலன் அமைச்சகம்
(
தகவல் மற்றும் ஒலிபரப்பு அமைச்சகம்
நாம் வளரும் போது, நமது பல செயல்பாடுகள் உணரப்படுவதில்லை: இந்திய சர்வதேச திரைப்பட விழாவில் ‘கேட் டாக்’ திரைப்பட இயக்குனர் பேட்டி
கோவாவில் நடைபெறும் 51வது, இந்திய சர்வதேச திரைப்பட விழாவில், ‘கேட் டாக்’ குறும்படம் திரையிடப்பட்டது.
இது குறித்து அதன் இயக்குனர் அஷ்மிதா குகா நியோகி கூறியதாவது:
நாம் வளரும் போது, நமது பல செயல்பாடுகள் உணரப்படுவதில்லை. ஒரு குழந்தை ஏதாவது ஒரு செயலில் ஈடுபடலாம். அதை அந்த குழந்தையால் அநேகமாக புரிந்து கொள்ள முடியாமல் இருக்கலாம். ஆனால், சில ஆண்டுகளுக்குப்பின் அந்த செயலின் அர்த்தத்தை அந்த குழந்தை புரிந்தும் கொள்ளலாம்.
வளர் இளம் பருவத்தில், நாம் அறியும் மற்றும் அறியாத இரு உலகம் உள்ளது. அறிந்ததும், அறியாததும் ஒன்றாக கலக்கும் காலமும் நமது வாழ்வில் உள்ளது.
எங்கள் படம், ஒரு சகோதர உறவு மூலம் இதை ஆராய்கிறது.
இவ்வாறு அஷ்மிதா குகா நியோகி கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691814
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 107.70 கோடியைக் கடந்தது
நாட்டில் கடந்த 24 மணி நேரத்தில் 5,65,276 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 107.70 கோடியைக்  கடந்தது. 1,08,69,517 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,165 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,37,24,959 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.23 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 131 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 12,729 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,48,922 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.43 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 6,70,847 கொவிட் பரிசோதனைகள் செய்யப்பட்டன. இதுவரை சுமார் 61.30 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 42 நாட்களில் 2 சதவீதத்திற்கும் குறைவாக நீடித்து, தற்போது 1.25 சதவீதமாக உள்ளது. தினசரித் தொற்று விகிதம் 1.90 சதவீதமாக பதிவாகியுள்ளது. இந்த எண்ணிக்கை தொடர்ந்து 67 நாட்களாக 3 சதவீதத்திற்குக் கீழே 32 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769428
(Visitor Counter : 162
அறிவியல் மற்றும் தொழில்நுட்பத்துறை
கோவிட்-19க்கு எதிரான தடுப்பு நடவடிக்கைகளின் ஒரு பகுதியாக, அறுவை சிகிச்சைக் கவசங்களுக்கான குறைந்த செலவிலான வைரஸ் ஒழிப்பு பூச்சு ஒன்றை, ஐ.ஐ.டி. கான்பூர் ஆராய்ச்சியாளர்கள் உருவாக்கியுள்ளனர்.
அறிவியல் தொழில்நுட்பத் துறையின் கீழ் செயல்படும் அறிவியல் மற்றும் பொறியியல் கழகம்  என்ற சட்டபூர்வ நிறுவனம், கோவிட்-19க்கு எதிரான நடவடிக்கைகளில் மருத்துவ கவசங்கள் மற்றும் தனிப்பட்ட பாதுகாப்பு மருத்துவக் கவச உடைகளில் வைரஸ் தடுப்புப் பூச்சை உருவாக்க ஐ.ஐ.டி. கான்பூர் விஞ்ஞானிகளின் ஆராய்ச்சிக்கு ஆதரவு அளித்து வருகிறது.
கோவிட்-19 நோயாளிகளுக்கு சிகிச்சை அளிக்கும்போது, இது கூடுதல் பாதுகாப்பு அடுக்கு ஒன்றை உருவாக்கும் என்பதால், டாக்டர்கள் மற்றும் நர்ஸ்களுக்கு இது அதிகப் பயன் தருவதாக இருக்கும். பெருமளவில் தயாரிக்கும்போது இதன் விலை குறைவாக இருக்கும் என்பதால் உதவிகரமாக இருக்கும்.
-ஐ .nagma@iitk.ac.in, செல்போன் எண் : 9474024181... ல் தொடர்பு கொள்ளவும்)
(Visitor Counter : 116
பெருநிறுவனங்கள் விவகாரங்கள் அமைச்சகம்
5வது ஆண்டு தினத்தை அக்டோபர் 1ம் தேதி கொண்டாடுகிறது ஐபிபிஐ
நொடிப்பு நிலை மற்றும் திவால் வாரியம் தனது 5வது ஆண்டு தினத்தை 2021 அக்டோபர் 1ம் தேதி கொண்டாடுகிறது. பிரதமர் திரு நரேந்திர மோடியின் பொருளாதார ஆலோசனை குழு தலைவர் டாக்டர் பிபெக் தெப்ராய், இந்த விழாவில் தலைமை விருந்தினராக கலந்து கொண்டு, திவால் நிலை விதிமுறை ஆய்வறிக்கை குறித்து ஆண்டு தின உரை நிகழ்த்துகிறார்.
ஆண்டு விழாவை முன்னிட்டு ‘ஐந்தாண்டு நொடிப்பு நிலை மற்றும் திவால் விதிமுறை’ குறித்த புத்தகம், திவால் நிலை விதிமுறையில் எனது முத்திரை. திவால் நிலை விதிமுறையின் 5 ஆண்டு பயணம் குறித்து மின்னணு-புத்தகம் ஆகியவை வெளியிடப்படுகின்றன.
இந்நிகழ்ச்சி புது தில்லி, லோதி ரோட்டில் உள்ள இந்தியா ஹேபிடட் மையத்தில் உள்ள ஸ்டீன் அரங்கத்தில் நடைபெறும்.
இந்நிகழ்ச்சியில் காணொலி மூலம் பங்கேற்பதற்கான இணைப்பு https://ibbi.gov.in/annualday2021.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759190
-----
(Visitor Counter : 214
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய அனுமதி மற்றும் கண்காணிப்புக் குழுவின் 51-வது கூட்டம்
பிரதம மந்திரி வீட்டு வசதித் திட்டத்தின்  கீழ் இயங்கும் மத்திய அனுமதி மற்றும் கண்காணிப்புக் குழுவின்  51-வது கூட்டம் இன்று நடைபெற்றது. இந்தக் கூட்டத்தில் 19 மாநிலங்கள்/யூனியன் பிரதேசங்கள் கலந்து கொண்டன.
இந்தக் கூட்டத்திற்குத் தலைமை வகித்த மத்திய வீட்டு வசதி மற்றும் நகர்ப்புற விவகாரத்துறைச் செயலர் திரு. துர்கா சங்கர் மிஸ்ரா, “பிரதம மந்திரி வீட்டு வசதித் திட்டம்  குறிப்பிடத்தக்க அளவுக்கு முன்னேற்றம் கண்டுள்ளது. 60 லட்சம் வீடுகள் என்ற இலக்கை அடைய மாநிலங்கள் கடினமாக உழைக்க வேண்டும் என்றும், 2020-க்குள் இதை 80 லட்சமாக உயர்த்த வேண்டும் என்றும் வலியுறுத்துகிறேன்’’ என்றார். குறைந்த விலை வாடகை வீட்டு வளாகத் திட்டத்தை சிறந்த முறையில் அமல்படுத்த வேண்டும் என்று அவர் மேலும் கேட்டுக்கொண்டார்.
கோவிட்-19 தொற்றுக் காலத்தில் நடைபெறும் முதலாவது சிஎஸ்எம்சி கூட்டமாகும் இது. ‘அனைவருக்கும் வீடு’ என்னும் தொலை நோக்கை அடிப்படையாகக் கொண்டு, 2022-க்குள் நகர்ப்புறத்தில் தகுதி வாய்ந்த பயனாளிகளுக்கு உறுதியான வீடுகள் கட்டித்தரும் அரசின் நோக்கத்தை இது பிரதிபலிக்கிறது. பிரதமர் வீட்டு வசதித் திட்டத்தின் கீழ், குறிப்பிட்ட காலத்திற்குள், வீடுகளைக் கட்டும் பணியை நாடு முழுவதும் நிறைவு செய்ய வேண்டும் என்ற இலக்கை மத்திய வீட்டு வசதி மற்றும் நகர்ப்புற விவகார அமைச்சகம் வலியுறுத்தியுள்ளது.
இந்தக் கூட்டத்தில் கலந்து கொண்ட மாநிலங்களின் 1589 கருத்துருக்கள் பரிசீலிக்கப்பட்டு, சுமார் 10.28 லட்சம் வீடுகள் கட்ட ஒப்புதல் வழங்கப்பட்டது. பயனாளிகள் கட்டுமானம் மற்றும் குறைந்தவிலை வீட்டுவசதிக் கூட்டாண்மை மூலம் கட்டுவதற்கு உத்தேசிக்கப்பட்டுள்ளது.
நில விவகாரம், இடவியல் பிரச்சினைகள், நகரங்களுக்கு இடையே இடப்பெயர்ச்சி, முன்னுரிமை மாற்றம், உயிர் இழப்பு போன்ற பல்வேறு பிரச்சினைகளால் தடங்கலாகியுள்ள திட்டங்களை மாற்றியமைக்க வேண்டும் என்றும் மாநிலங்கள் கேட்டுக்கொண்டன.
இத்துடன், இந்த நாள் வரை, பிரதமர் வீட்டுவசதித் திட்டத்தின் கீழ். அனுமதிக்கப்பட்ட வீடுகளின் மொத்த எண்ணிக்கை 1.06 கோடி. கோரிக்கை வைக்கப்பட்ட வீடுகளின் எண்ணிக்கை 1.12 கோடி.
சுமார் 67 லட்சம் வீடுகளுக்கு அடித்தளங்கள் அமைக்கப்பட்டு, 35 லட்சத்துக்கும் மேற்பட்ட வீடுகள் கட்டி முடிக்கப்பட்டு , குடியேற்றம் நடந்துள்ளது. இத்திட்டத்தின் மொத்த முதலீடு ரூ.6.31 லட்சம் கோடி. இதில் மத்திய உதவி 1.67 லட்சம் கோடி. இதில், ரூ.72,646 கோடி நிதி ஒதுக்கீடு செய்யப்பட்டது.
பிரதமர் வீட்டு வசதி திட்டத்தின்  , துணைத் திட்டமான நகர்ப்புற இடம் பெயர்ந்தோர், ஏழைகளுக்கான, குறைந்த விலை வாடகை வீட்டு வளாகத் திட்டத்திற்கு, மாநிலங்களிடமிருந்து பெரும் வரவேற்பு காணப்பட்டது. இத்திட்டம் குறித்து, மாநிலங்கள்/யூனியன் பிரதேசங்களுக்கு விளக்கப்பட்டு, இதைச் சிறப்பாக செயல்படுத்த உரிய நடவடிக்கை எடுக்குமாறு கேட்டுக்கொள்ளப்பட்டது. குறைந்த விலை வாடகை வீட்டு வளாகத் திட்டம் ‘ தற்சார்பு இந்தியா’ திட்டத்தின் குறிக்கோளை நோக்கிய , முக்கியமான படியாகும்.
பிரதமர் அலுவலகம்
மும்பையில் உள்ள ஆளுநர் மாளிகையில் ஜல்பூஷன் கட்டடம் மற்றும் புரட்சியாளர்களின் காட்சியகத்தை பிரதமர் தொடங்கிவைத்தார்.
மும்பையில் உள்ள ஆளுநர் மாளிகையில் ஜல்பூஷன் கட்டடம் மற்றும் புரட்சியாளர்களின் காட்சியகத்தை பிரதமர் திரு நரேந்திர மோடி இன்று  தொடங்கிவைத்தார். மகாராஷ்ட்ரா ஆளுநர் திரு பகத் சிங் கோஷியாரி, முதலமைச்சர் திரு உத்தவ் தாக்கரே உள்ளிட்டோர் இந்த நிகழ்ச்சியில் கலந்து கொண்டனர்.
இந்த நிகழ்ச்சியில் பேசிய பிரதமர், தொடக்கத்தில் வாட் பூர்ணிமா, கபீர் ஜெயந்தி ஆகியவற்றுக்காக மக்களுக்கு வாழ்த்துத் தெரிவித்தார். மகாராஷ்ட்ரா பல துறைகளில் நாட்டு மக்களுக்கு உத்வேகம் அளித்துள்ளது என்று அவர் கூறினார். ஜகத்குரு ஸ்ரீ துக்காராம் மகராஜ் தொடங்கி பாபா சாஹேப் அம்பேத்கர் வரை சமூக சீர்திருத்தவாதிகளின் மிகச் சிறந்த பாரம்பரியத்தை இது கொண்டுள்ளது. மகாராஷ்ட்ராவிலிருந்து துறவி தியானேஷ்வர் மகராஜ், துறவி ராம்தேவ், துறவி ராம்தாஸ், துறவி சொக்கமேளா ஆகியோர் நாட்டிற்கு ஆற்றலை வழங்கியுள்ளனர். சுயராஜ்யம் பற்றி நாம் பேசும்போது, சத்ரபதி சிவாஜி மகராஜ், சத்ரபதி சம்பாஜி மகராஜ் ஆகியோரின் வாழ்க்கை இந்தியர்கள் ஒவ்வொருவரின் மனதிலும் தேசபக்த உணர்வை வலுப்படுத்தியுள்ளது என்று பிரதமர் குறிப்பிட்டார். ஆளுநர் மாளிகையின் கட்டுமானத்தில் விடுதலைப் போராட்டத்திற்கு பாடுபட்டவர்களின் நினைவுகள் சேர்க்கப்பட்டிருப்பதை குறிப்பிட்ட பிரதமர், ஆளுநர் மாளிகை மக்கள் மாளிகையாக மாறியிருப்பதற்கு பாராட்டுத் தெரிவித்தார்.
அறிந்தோ அறியாமலோ இந்தியாவின் சுதந்திரம் பிடித்த ஒருசில சம்பவங்களோடு நாம் நிறுத்திக் கொள்கிறோம். இந்நிலையில், இந்தியாவின் சுதந்திரம் எண்ணற்ற மக்களின் தவத்தாலும் உள்ளூர் நிலையிலும், தேசிய நிலையிலும், பல்வேறு சம்பவங்களின் கூட்டான தாக்கத்தாலும் வந்ததாகும் என்று பிரதமர் தெரிவித்தார். சமூக, குடும்ப அல்லது சித்தாந்தங்கள் என்ற பாகுபாடு இல்லாமல் உள்நாட்டிலும், வெளிநாட்டிலும் நடத்தப்பட்ட இயக்கங்களின் ஒரே நோக்கம் இந்தியாவின் முழுமையான சுதந்திரம் என்பதாக இருந்தது என்று அவர் குறிப்பிட்டார். பாலகங்காதர் திலகர், சப்பேக்கார் சகோதரர்கள், வாசுதேவ் பல்வந்த் பாட்கே, மேடம் பிகாஜி காமா போன்றவர்களின் பன்முகப் பங்களிப்பை பிரதமர் நினைவு கூர்ந்தார். கதார் கட்சி, நேதாஜி தலைமையிலான ஆசாத் ஹிந்த் ராணுவம், ஷியாம்ஜி கிருஷ்ணவர்மாவின் இந்தியா இல்லம் ஆகியவற்றை உலகளாவிய சுதந்திரப் போராட்டத்திற்கு அளவீடாக அவர் எடுத்துரைத்தார். உள்ளூரிலிருந்து உலகம் வரையிலான இந்த உணர்வுதான் நமது தற்சார்பு இந்தியா திட்டத்தின் அடிப்படையாக உள்ளது என்று அவர் கூறினார்.
1885-லிருந்து மகாராஷ்ட்ரா ஆளுநரின் அதிகாரப்பூர்வ இல்லமாக ஜல்பூஷன் இருந்து வந்தது. இதன் ஆயுட்காலம் முடிந்ததையடுத்து அந்த இடத்தில் புதிய கட்டடம் கட்டுவதற்காக அது இடிக்கப்பட்டது. இதற்கு 2019 ஆகஸ்டில் குடியரசுத் தலைவரால் அடிக்கல் நாட்டப்பட்டது. பழைய கட்டடத்தின் அனைத்து சிறப்பம்சங்களும் புதிதாக கட்டப்பட்டுள்ள கட்டடத்திலும் இடம் பெற்றுள்ளன. 2016-ல் மகாராஷ்ட்ரா ஆளுநராக இருந்த திரு வித்யாசாகர் ராவ், ஆளுநர் மாளிகையில் பாதாள அறை ஒன்று இருந்ததைக் கண்டறிந்தார். இது ரகசியமாக ஆயுதங்களையும். வெடிபொருட்களையும் சேமித்து வைப்பதற்காக ஏற்கனவே பிரிட்டிஷாரால் பயன்படுத்தப்பட்டது. இந்த பாதாள அறை 2019-ல் புதுப்பிக்கப்பட்டது. தற்போது இதுவே மகாராஷ்ட்ராவின் விடுதலைப் போராட்ட வீரர்கள் மற்றும் புரட்சியாளர்களின் பங்களிப்பை நினைவுப்படுத்தும் அருங்காட்சியகமாக மாற்றப்பட்டுள்ளது. வாசுதேவ் பல்வந்த் பாட்கே, சப்பேக்கார் சகோதரர்கள், சாவர்க்கர் சகோதரர்கள், மேடம் பிகாஜி காமா, பீபி கோகட்டே, 1946-ன் கப்பற்படை எழுச்சி பற்றிய பங்களிப்பை இது சித்தரிக்கிறது.
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் ஒத்துழைப்பு துறையில் இந்தியா - ஜப்பான் இடையே ஒத்துழைப்புக்கான ஒப்பந்தம்- மத்திய அமைச்சரவை ஒப்புதல்
இந்தியா - ஜப்பான் இடையே ஒத்துழைப்புக்கான ஒப்பந்தத்திற்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் பிரதமர் திரு. நரேந்திர மோடி ஜப்பானுக்குப் பயணம் மேற்கொண்டபோது அக்டோபர் 29, 2018 அன்று கையெழுத்திடப்பட்டது.
பலன்கள்
சுற்றுச்சூழல் பாதுகாப்பு மற்றும் இயற்கை வளங்கள் மேலாண்மை துறையில் கையெழுத்திட்டுள்ள இந்த ஒப்பந்தம் இந்தியா - ஜப்பான் இடையேயான உறவை மேம்படுத்தும். மேலும் இது தகவல் மற்றும் தொழில்நுட்பம் தொடர்பான பரிமாற்றங்களையும் ஊக்குவிக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 181.24 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 25,106 கொவிட் சிகிச்சை பெறுபவர்கள் 0.06%ஆக உள்ளனர்.
குணமடைந்தோர் விகிதம் தற்போது 98.74%சதவீதம்
கடந்த 24 மணி நேரத்தில் 2,652 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,67,774 என அதிகரித்துள்ளது.
கடந்த 24 மணி நேரத்தில் 1,549 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.40 சதவீதம் ஆகும்
வாராந்திர பாதிப்பு விகிதம் 0.40 சதவீதம் ஆகும்
இதுவரை மொத்தம் 78.30 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,84,499 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807479
தொலைதொடர்பு மற்றும் தகவல் தொழில்நுட்ப அமைச்சகம்
அணுகல் சேவைகள்  மற்றும் பிராட்பேண்ட்  சேவைகளுக்கான தரத்தை மறுஆய்வு செய்வது குறித்த ஆலோசனை அறிக்கையை டிராய் வெளியிட்டது
இந்திய தொலைத்தொடர்பு ஒழுங்குமுறை ஆணையம்  இன்று 'அணுகல் சேவைகள்  மற்றும் பிராட்பேண்ட்  சேவைகளுக்கான தரத்தை மறுஆய்வு செய்வது குறித்த தனது ஆலோசனை அறிக்கையை வெளியிட்டுள்ளது.
டிராய் சட்டம், 1997 தொலைத்தொடர்பு சேவைகளின் நுகர்வோரின் நலனைப் பாதுகாக்க சேவையின் தரத்தை உறுதி செய்ய ஆணையத்தை கட்டாயப்படுத்துகிறது. அதன்படி, தொலைத்தொடர்பு சேவைகளுக்கான சேவைத் தரம் தரங்களுக்கான பின்வரும் விதிமுறைகளை டிராய் அறிவித்தது.
"அடிப்படை தொலைபேசி சேவையின்  தரத்தின் தரநிலைகள் மற்றும் செல்லுலார் மொபைல் தொலைபேசி சேவை ஒழுங்குமுறைகள், 2009
பிராட்பேண்ட் சேவையின் தரம் ஒழுங்குவிதிகள் 2006 மற்றும்
வயர்லெஸ் தரவு சேவைகளுக்கான சேவையின் தரத்தின் தரநிலைகள் ஒழுங்குமுறைகள் 2012. 4ஜி போன்ற புதிய தொழில்நுட்பங்களின் அறிமுகத்தின் அடிப்படையில் இந்த விதிமுறைகள் அவ்வப்போது திருத்தப்பட்டு வருகின்றன.
குரல் மற்றும் தரவு சேவைகளுக்கான கியூஓஎஸ் அளவுருக்கள் மற்றும் அளவுகோல்கள் தற்போதைய விதிமுறைகளில் தொழில்நுட்ப அஞ்ஞானம் ஆகும். 5 ஜி சேவைகளுக்கான தொடர்புடைய கலைச்சொற்கள் 5 ஜி இன் கியூஓஎஸ் செயல்திறனைக் கண்காணிக்க வரைவு விதிமுறைகளில் புதுப்பிக்கப்பட்டுள்ளன.
2 ஜி மற்றும் 3 ஜி நெட்வொர்க்குகளுடன் ஒப்பிடும்போது 4 ஜி மற்றும் 5 ஜி நெட்வொர்க்குகள் நாட்டில் மிகவும் பரந்த கவரேஜை வழங்குவதால், கடுமையான செயல்திறன் அளவுகோல்கள், குறிப்பாக கால் டிராப்ஸ் தொடர்பானவை, நுகர்வோர் அனுபவத்தை மேம்படுத்த 4 ஜி மற்றும் 5 ஜி சேவைகளுக்கு முன்மொழியப்பட்டுள்ளன.
நெட்வொர்க் கிடைப்பது நல்ல QoS க்கு முக்கியமான தேவையாகும். எனவே, நுகர்வோர் தடையற்ற சேவைகளைப் பெறுவதை உறுதி செய்வதற்காக சேவை வழங்குநரின் நெட்வொர்க் கிடைப்பதற்கு எதிரான செயல்திறன் மாநில மற்றும் யூனியன் பிரதேச அளவில் கண்காணிக்க உத்தேசிக்கப்பட்டுள்ளது.
தொடர்புடைய அனைத்து கியூஓஎஸ் தொடர்பான பிரச்சினைகளையும் ஒரு முழுமையான முறையில் நிவர்த்தி செய்வதற்காக, 'பங்குதாரர்களின்' கருத்துக்களைப் பெறுவதற்காக ஆணையம் இந்த ஆலோசனை அறிக்கையை வெளியிடுகிறது. 20.09.2023 அன்றுக்குள் கருத்துரைகள் சம்மந்தப்பட்டவர்களிடமிருந்து வரவேற்கப்படுகின்றன. மறுமொழிகள் இருப்பின் 05.11.2023 அன்றுக்குள் கருத்துகள் மற்றும் எதிர்க்கருத்துக்களை adv-qos1@trai.gov.in மின்னஞ்சல் முகவரிக்கு மின்னணு வடிவில் அனுப்பலாம்.
இந்த ஆலோசனை அறிக்கை www.trai.gov.in டிராய் இணையதளத்தில் வெளியிடப்பட்டுள்ளது. ஏதேனும் விளக்கம் / தகவலுக்கு, டிராய் ஆலோசகர்  திரு தேஜ்பால் சிங்கை தொலைபேசி எண்ணில் தொடர்பு கொள்ளலாம். +91-11-23236516.
மத்திய அமைச்சரவை
கூட்டுறவு வங்கிகளில் குறுகிய கால கடன் பெற்ற விவசாயிகளுக்கு 2016ம் ஆண்டு நவம்பர், டிசம்பர் ஆகிய 2 மாதங்களுக்கு வட்டித் தள்ளுபடி அளிக்கவும், கூட்டுறவு வங்கிகளுக்கு கூடுதல் நிதி வழங்குவதற்காக நபார்டுக்கு வட்டிச் சலுகை அளிக்கவும் மத்திய அமைச்சரவை ஒப்புதல்
கூட்டுறவு வங்கிகளில் குறுகியகால பயிர்க் கடன் பெற்ற விவசாயிகளுக்கு 2016ம் ஆண்டு நவம்பர், டிசம்பர் ஆகிய 2 மாதங்களுக்கு வட்டித் தள்ளுபடி அளிக்க, செயல்பாட்டுக்கு பிந்தைய ஒப்புதலை பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் அளித்தது. மேலும், கூட்டுறவு வங்கிகளுக்கு தேசிய வேளாண்மை மற்றும் ஊரக வளர்ச்சி வங்கி  கூடுதல் நிதி அளிக்கும் வகையில், நபார்டுக்கு வட்டிச் சலுகை அளிக்கவும் ஒப்புதல் அளிக்கப்பட்டது.
இதன்மூலம், நாடு முழுவதும் உள்ள கூட்டுறவு வங்கிகளில் குறுகிய கால பயிர்க்கடன் பெற்றுள்ள விவசாயிகள் பயன்பெறுவார்கள்.
ராபி பருவ சாகுபடியை மேற்கொள்வதற்கு போதிய அளவில் ரொக்கம் கிடைக்காமல் பிரச்சினைகளை எதிர்கொண்டுவரும் விவசாயிகளுக்கு கூட்டுறவு வங்கிகள் மூலம் எளிதில் பயிர்க்கடன் கிடைப்பதற்கு கூட்டுறவு வங்கிகளில் போதிய நிதி இருப்பதை உறுதிப்படுத்தும் நோக்கில் இந்த முடிவு எடுக்கப்பட்டுள்ளது.
2016-ம் ஆண்டு நவம்பர், டிசம்பர் ஆகிய 2 மாதங்களில் வட்டித் தள்ளுபடி அளிக்கப்பட்டதால், கூட்டுறவு வங்கிகளுக்கு நபார்டு மூலம் கூடுதல் நிதி வழங்கப்படும். இதனை நடப்பு நிதியாண்டான 2016-17-ல் விவசாயிகளுக்கு கூட்டுறவு வங்கிகள் வழங்கும். இந்தத் திட்டத்துக்கு கூடுதல் நிதிச் சுமையாக ரூ.1,060.50 கோடி தேவைப்படும். வட்டி தள்ளுபடி திட்டத்தை செயல்படுத்துவதற்காக 2016-17ம் ஆண்டில் ஒதுக்கீடு செய்யப்பட்ட ரூ.15,000 கோடி ஏற்கனவே பயன்படுத்தப்பட்டுள்ளது.
பின்னணி:
அ. வட்டி தள்ளுபடி திட்டத்தை கடந்த 2006-07 முதலே இந்திய அரசு செயல்படுத்தி வருகிறது. இதில், விவசாயிகளுக்கு ரூ.3 லட்சம் வரை குறுகிய கால பயிர்க்கடன்களை ஆண்டுக்கு 7 சதவீத வட்டியில் பொதுத்துறை வங்கிகள், மண்டல கிராமப்புற வங்கிகள் மற்றும் கூட்டுறவு வங்கிகள் வழங்கி வருகின்றன. ரூ.3 லட்சம் வரையான குறுகிய கால கடனை உரிய காலத்துக்குள் திருப்பிச் செலுத்தினால், விவசாயிகளுக்கு 3% வட்டிச் சலுகை அளிக்கப்படுகிறது. இதன்மூலம், இந்த பயிர்க்கடன்களுக்கு விவசாயிகள் 4% மட்டுமே வட்டி செலுத்தினால் போதும் என்ற நிலை ஏற்படுகிறது.
ஆ. பழைய ரூ.500, ரூ.1,000 நோட்டுக்கள் செல்லாது என்று மத்திய அரசு அறிவித்ததைத் தொடர்ந்து, விவசாயிகள் தாங்கள் விளைவித்த காரீப் பருவ விளைபொருட்களுக்கு அங்காடிகளில் பெறப்படும் காசோலைகளை பணமாக்க முடியாமல் அவதிப்படுகின்றனர். மேலும், ராபி பருவ சாகுபடிகளை மேற்கொள்வதற்கு போதிய பணம் கிடைக்காத நிலை ஏற்பட்டுள்ளது. குறுகிய கால பயிர்க்கடன்களுக்கு வட்டி செலுத்த முடியாத நிலை ஏற்பட்டுள்ளது. குறிப்பாக, கூட்டுறவு வங்கிகளில் விதிக்கப்பட்ட கட்டுப்பாடுகள் காரணமாக, இரண்டு மாதங்களுக்கு வட்டித் தள்ளுபடி அளிக்கப்பட்டது. அதாவது, கூட்டுறவு வங்கிகளில் கடந்த 1.04.2016 மற்றும் 30.9.2016-க்கு இடைப்பட்ட காலத்தில் பயிர்க்கடன் பெற்ற விவசாயிகளுக்கு 2016-ம் ஆண்டில் நவம்பர், டிசம்பர் மாதங்களில் வட்டித் தள்ளுபடி அளிக்கப்பட்டது.
இ. ரூ.1,060.50 கோடி அளவுக்கு கூடுதல் நிதி ஆதாரத்துக்கு வழிவகை செய்யப்படுவதன் மூலம்,
1. விவசாயிகளுக்கு 1.4.2016 முதல் 30.9.2016 வரை கூட்டுறவு வங்கிகள் வழங்கிய பயிர்க்கடனுக்கு இரண்டு மாதங்களுக்கு  வட்டி தள்ளுபடி அளிப்பதால் ஏற்படும் செலவு எதிர்கொள்ளப்படும்.
2. நடப்பு நிதியாண்டில் கூட்டுறவு வங்கிகளுக்கு வழங்குவதற்காக குறுகிய கால கடனாக ரூ.20,000 கோடியை நபார்டு பெறுவதற்கு வழங்கப்படும் வட்டிச் சலுகை மற்றும் நிர்வாக செலவு எதிர்கொள்ளப்படும்.
விவசாயத்துறை அமைச்சகம்
பூசா தூய்மையாக்கல், கிருமி நீக்க சுரங்க நடைபாதையை வேளாண் இணை அமைச்சர் திரு கைலாஷ் சௌத்ரி திறந்து வைத்தார்.
புதுதில்லியில் உள்ள இந்திய வேளாண் ஆராய்ச்சி நிறுவனமும்  – பீகார் மாநிலம் பூசாவில் உள்ள வேளாண் பல்கலைக்கழகத்தில் வேளாண் பொறியியல் துறையும் இணைந்து தூய்மையாக்கல், கிருமி நீக்கச் சுரங்க நடைபாதையை உருவாக்கியுள்ளன. இன்று இந்த சுரங்க நடைபாதையை மத்திய வேளாண்மை மற்றும் விவசாயிகள் நலவாழ்வு இணை அமைச்சர் திரு.கைலாஷ் சௌத்ரி திறந்து வைத்தார். இந்த நிகழ்ச்சியில் வேளாண்மை, ஆராய்ச்சி மற்றும் கல்வித்துறையின் செயலாளரும் இந்திய வேளாண் ஆராய்ச்சி நிறுவனத்தின் தலைமை இயக்குநருமான டாக்டர்.திரிலோசன் மகோபத்ரா, மற்றும் புதுதில்லியில் உள்ள இந்திய வேளாண் ஆராய்ச்சி நிறுவனஇயக்குநர் டாக்டர் ஏ.கே.சிங் ஆகியோர் கலந்து கொண்டனர்.
காலால் அழுத்தி சோப் மற்றும் தண்ணீரை வெளிவரச்செய்து கைகழுவுதல், சுரங்க நடைபாதையில் 20 விநாடிகளுக்கு கிருமிநாசினியை புகையாக வெளியிடுதல் ஆகியன இந்தக் கிருமி நீக்கல் செயல் தொகுப்பில் உள்ளடங்கும். இந்த சுரங்க நடைபாதையில் சுகாதாரத்துறை பரிந்துரைத்துள்ளபடி சிறந்த கிருமிநாசியான குவார்ட்டனரி அமோனியம் கூட்டுப்பொருள்கள்  0.045 சதவீத அடர்த்தியில் பயன்படுத்தப்படுகின்றன.
(Visitor Counter : 205
விவசாயத்துறை அமைச்சகம்
தானியங்கள் மற்றும் எண்ணெய் வித்துக்களில் தற்சார்புக்கான எதிர்கால திட்டம்: விவசாயிகளுடன் வேளாண் அமைச்சர் உரையாடல்
விதை சிறு பெட்டக திட்டத்தை இன்று தொடங்கி வைத்த மத்திய வேளாண் அமைச்சர் திரு நரேந்திர சிங் தோமர், அதிக விளைச்சல் அளிக்கும் விதைகளை கொண்ட பெட்டகங்களை விவசாயிகளுக்கு வழங்கினார்.
விவசாயிகளிடம் பேசிய அவர், தானியங்கள் மற்றும் எண்ணெய் வித்துக்களின் உற்பத்தியை அதிகரிப்பதற்காக மாநிலங்களுடன் இணைந்து தேசிய உணவு பாதுகாப்பு இயக்கத்தின் கீழ் பல்வேறு நடவடிக்கைகளை மத்திய அரசு எடுத்து வருவதாக தெரிவித்தார். 2014-15-ம் ஆண்டில் இருந்து தானியங்கள் மற்றும் எண்ணெய் வித்துக்களின் உற்பத்தியை அதிகரிக்க புதிய உத்வேகத்துடன் கவனம் செலுத்தப்பட்டு வருகிறது.
விவசாயிகளுக்கு புதிய வகை விதைகளை அறிமுகப்படுத்தும்
விதை சிறு பெட்டக திட்டம் ஒரு முக்கியமான நடவடிக்கை என்றும் அமைச்சர் தெரிவித்தார்.
மத்திய வேளாண் இணை அமைச்சர்கள் திரு புருஷோத்தம் ருபாலா மற்றும் திரு கைலாஷ் செளத்ரி ஆகியோருடன் இணைந்து பல்வேறு மாநிலங்களை சேர்ந்த விவசாயிகளுடன் காணொலி மூலம் மத்திய வேளாண் அமைச்சர் உரையாடினார்.
தேசிய விதைகள் கழகம், நாஃபெட் மற்றும் குஜராத் மாநில விதைகள் கழகம் ஆகியவை வழங்கிய விதை பெட்டகங்களுக்கான நிதியை தேசிய உணவு பாதுகாப்பு இயக்கத்தின் கீழ் மத்திய அரசு வழங்கியுள்ளது.
விவசாயிகளுடனான உரையாடலின் போது இத்திட்டத்தின் பயன்கள் குறித்து விளக்கப்பட்டது. விதைகளை இதர விவசாயிகளுடன் பகிர்ந்து கொள்வதாக தெரிவித்த விவசாயிகள், மாநில வேளாண் அலுவலர்கள் மற்றும் கிரிஷி விக்யான் கேந்திரங்களின் பணிகளை பாராட்டினர். காரிப் பருவ விதை விதைத்தல் தொடங்குவதற்கு முன் விவசாயிகளை சென்றடைவதற்காக 2021 ஜூன் 15 வரை விதைகளின் விநியோகம் தொடரும்.